|  |
| --- |
|  |
| Република Србија |
| **МИНИСТАРСТВО ЗА РАД,****ЗАПОШЉАВАЊЕ, БОРАЧКА И****СОЦИЈАЛНА ПИТАЊА** |
| Број: 404-02-140/6-1/2016-22 |
| Датум: 22.септембар 2016. годинеНемањина 22-26 |
| Б е о г р а д |

**ПОЈАШЊЕЊЕ (1) У ВЕЗИ ПРИПРЕМАЊА ПОНУДЕ – УСЛУГА ИЗРАДЕ СЦЕНАРИЈА ЗА ИГРАНИ ФИЛМ НА ТЕМУ „БИТКА НА КОШАРАМА“ ЗА ПОТРЕБЕ МИНИСТАРСТВА ЗА РАД, ЗАПОШЉАВАЊЕ, БОРАЧКА И СОЦИЈАЛНА ПИТАЊА**

 У поступку јавне набавке, услуга израде сценарија за играни филм на тему „Битка на Кошарама“ за потребе Министарства за рад, запошљавање, борачка и социјална питања ЈН бр. 33/2016, Министарству за рад, запошљавање, борачка и социјална питања, поднет je захтев за појашњење конкурсне документације.

 У складу са одредбама чл. 63. ст. 3. и 4. Закона о јавним набавкама („Службени гласник РС“, бр.124/12, 14/2015 и 68/15), Министарство за рад, запошљавање, борачка и социјална питања на постављена питања, доставља следеће одговоре:

**1.ПИТАЊЕ:**

Да ли на овај конкурс подносимо документацију као физичка лица или преко правног лица?

**1.ОДГОВОР**:

Понуђач мора бити правно лице регистровано код надлежног органа, односно уписано у одговарајући регистар.

**2.ПИТАЊЕ:**

Молим да ми појасните шта би требало да поднесем од конкурсне документације поред изјаве о делу и самом сценарију (сценоследу/тритменту)?

**2.ОДГОВОР**:

Испуњеност **обавезних услова** за учешће у поступку предметне јавне набавке, у складу са чл. 77. став 4. Закона, понуђач доказује достављањем Изјаве (*Образац изјаве понуђача*), којом под пуном материјалном и кривичном одговорношћу потврђује да испуњава услове за учешће у поступку јавне набавке из чл. 75. и 76. Закона, дефинисане овом конкурсном документацијом. Изјава мора да буде потписана од стране овлашћеног лица понуђача и оверена печатом. Уколико Изјаву потписује лице које није уписано у регистар као лице овлашћено за заступање, потребно је уз понуду доставити овлашћење за потписивање.

|  |  |
| --- | --- |
|  | **ЗА КОМИСИЈУ ЗА ЈАВНУ НАБАВКУ****Милица Ђурић, члан Комисије** |